لو دكتور في الجامعة جه في مرة قال لك المسألة دي صعبة جدا. لازم تستغرب. ليه؟ لان المفروض الدكتور ده فاهم في كل حاجة واي حاجة بالنسبة له سهلة وربنا سبحانه وتعالى ولله المثل الاعلى. لو ربنا جه قال لك على حاجة عظيمة برضو لازم تستغرب. لان ربنا العظيم مفروض كل حاجة بالنسبة له بسيطة وسهلة
الا يوم القيامة ربنا سبحانه وتعالى العزيم قال عليه ليوم عظيم ربنا قال عن يوم القيامة الطامة الكبرى. المصيبة الكبيرة ربنا قال عليه يوم الحسرة. الا اليوم ده. عمرك شفت عمارة بتقع؟ فاكرين التوينتاورز بتوع امريكا هم بيقعوا
كان المنزر رهيب جدا. طب تخيل معي لما ييجي يوم القيامة والمباني كلها هتقع. والجبال كلها هتتنسف. وربنا بيقول ويسألونك عن الجبال فقل ينسفن وهاربي نسفة عمرك شفتي حريقة كبيرة في عربية ولا شقة
طب تخيل لما يوم القيامة هييجي والبحار والمحيطات كلها هتولع وربنا بيقول واذا البحار سجرت عمرك وانت مسافر على الطريق كان في شوية تراب كتير ومش شايف قدامك طب تخيل يوم القيامة لما هييجي وربنا بيقول واذا القبور بعثرت
يوم القيامة يوم الفوضى اليوم اللي الكون كله هينهار فيه كل الكواكب وكل النجوم وكل المجرات هتبدأ تخبط وتقع على الارض يوم عظيم. الكون كله هيتدمر الكواكب والنجوم والجبال والشجر والحيوانات والبني ادمين كله هيموت لن يبقى شيء
مسكين اللي كان معلق نفسه بعمارة ولا حساب في البنك ولا بعربية ولا في شركة الشمس هتبقى على بعد ميل. والناس هتعرق على قد زنوبنا والناس تبقى بتجري في كل مكان وانت هتسمع هتسمع صراخ الناس في كل حتة
وناس متقسمة مجاميع. الطاقعين مع بعض واصحاب الزنوب مع بعض. واليهود مع بعض والنصارى مع بعض كله موجود في يوم القيامة بس خلي بالك انت كمان هتبقى هناك وتبقى لوحدك وهتبقى عريان
ما لكش حد. ما معكش حد فيا ترى وانت هناك هتبقى عامل ازاي وهتعرق قد ايه وهتقف مع مين وفي وسط كل ده وانت في يوم القيامة هتشوف مشاهد عزاب كتيرة جدا
المتكبرين ماشيين قد النمل يحشرون كامثال الذرة قد الذرة كل خاين وكل غادر هيبقى ماسك راية هيبقى ماسك لواء مكتوب عليه غدرته وفي حديث بيقول لك ثلاثة لا ينظر الله اليهم يوم القيامة. من شدة الغضب ربنا لا ينظر اليهم اصلا
منهم العاق لوالديه منهم المرأة المترجلة المتشبهة بالرجال ومنهم الديوث اللي فرحان ببناته ومراته وهم مش لابسين حجاب وبيتمنظر بهم وبرضو وسط كل ده هتشوف مشهد مريح جدا مشهد نفسي فيه
ظل ربنا بيخلقه يوم القيامة. خل بالك الظل ده مهم جدا في يوم الحر ده. في يوم العطش ده والظل ده هتلاقي هتلاقي واقف فيه ناس كتيرة جدا انواع. والنبي صلى الله عليه وسلم قال سبعة يظلهم الله بظله يوم لا ظل الا ظله
منهم شاب نشأ في طاعة الله. منهم رجل قلبه معلق بالمساجد. منهم امام عادل منهم رجل دعته امرأة ذات منصب وجمال فقال اني اخاف الله منهم رجلان تحابا في الله اجتمعا عليه وتفرقا عليه
منهم رجل تصدق بصدقة اخفاها. لحد ما حتى بيقول لك في الحديث لا تعلم شماله ما انفقت يمينه ومنهم رجل ذكر الله خاليا ففاضت عيناه فهل يا ترى هتعرف تبقى من الناس دي
واللي احنا همتنا مش قد كده وفجأة وانشقت السماء مفاجأة الملايكة هتبدأ تنزل وربنا بيقول والملك على ارجائها. السما بتقع على الارض وبتبص فوقيك ملايكة ملايكة ملايكة. كل ملايكة السماوات السبع بتنزل
وفجأة المشهد الرهيب ويحمل عرش ربك فوقهم يومئذ ثمانية يومئذ تعرضون. ياللا عشان ربنا هيحاسبك